Diari Oficial de la Generalitat Valenciana


Sumari del DOGV 3537, del 07-07-1999 (1999/6189)

RESOLUCIÓ de 28 de juny de 1999 de la Secretària General i de les Direccions Generals de Centres Docents, d'Ordenació i Innovació Educativa i Política Lingüística i de Personal, que prorroga la Resolució de 21 de juliol de 1997 i la Resolució de 20 de juliol de 1998, per la qual s'aproven instruccions per a l'organització i el funcionament dels col·legis d'educació infantil i primària per al curs 1999/00.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3537

Data del DOGV
:   07-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6189


Data del document
:   28-06-1999

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * organització de l'ensenyament
    * educació preescolar
    * centre d'ensenyament
    * ensenyament primari

RESOLUCIÓ de 28 de juny de 1999 de la Secretària General i de les Direccions Generals de Centres Docents, d'Ordenació i Innovació Educativa i Política Lingüística i de Personal, que prorroga la Resolució de 21 de juliol de 1997 i la Resolució de 20 de juliol de 1998, per la qual s'aproven instruccions per a l'organització i el funcionament dels col·legis d'educació infantil i primària per al curs 1999/00. [1999/6189]
  
Preàmbul
  
Per tal d'acomodar el Decret 233/1998 de 2 de setembre, del Govern Valencià, (DOGV del 8 de setembre), pel qual es va aprovar el Reglament Orgànic i Funcional de les escoles d'Educació Infantil i dels col·legis d'Educació Primària públics al curs acadèmic 1998/99 a la impartició dels ensenyaments transitoris del primer cicle d'Educació Secundària Obligatòria als col·legis d'Educació Primària, cal establir el marc d'actuació, i desenrotllar l'activitat docent als centres educatius d'Educació Primària.
  
Per tot això, la Secretària General, i les Direccions Generals de Centres Docents, d'Ordenació i Innovació Educativa i Política Lingüística i de Personal, resolen:
  
Article 1
  
Es prorroguen per al curs 1999-2000 les normes d'organització i funcionament de les escoles d'Educació Infantil i dels col·legis d'Educació Primària establides per la Resolució de 21 de juliol de 1997 i la Resolució de 20 de juliol de 1998, (DOGV 31.07.97 i DOGV 28.07.98). Excepte les modificacions que figuren en la present Resolució.
  
Totes les dates corresponents a 1997 i 1998 queden referides a 1999.
  
Article 2
  
L'apartat 2.4. del capítol I de la Resolució de 21 de juliol de 1997 queda redactat de la forma següent:
  
2.4. Altres funcions de coordinació docent:
  
D'acord amb els criteris establits pel claustre, els mestres que no hagen sigut designats tutors podran ser nomenats pel director/a, a proposta del cap d'estudis, per a exercir altres tasques necessàries, per a l'organització i bon funcionament del centre i per a l'aprofitament màxim, si s'escau, dels mitjans audiovisuals i les noves tecnologies.
  
El cap d'estudis especificarà les citades tasques i les responsabilitats que s'assumixen d'acord amb els criteris establits pel claustre.
  
Article 3
  
L'apartat 4.3 de les Instruccions de 21 de juliol de 1997 establix que en el cas que algun mestre/a no cobrisca el seu horari lectiu, es farà el que disposa l'epígraf II, apartat 1.1 de l'Ordre de 29 de juny de 1992. S'hi incorporen els aspectes següents:
  
- Una vegada ateses les necessitats derivades de l'atenció a les hores de dedicació dels òrgans unipersonals, les hores de dedicació dels coordinadors de cicle, o nivell i les activitats de suport i reforç de l'alumnat amb necessitats educatives especials, s'assignarà l'horari disponible, si s'escau, a realitzar activitats de suport a l'alumnat que seguisca el programa d'immersió lingüística.
  
- Igualment el cap d'estudis, quan elabore l'horari personal dels mestres, tindrà en compte la circumstància que algun mestre/a pertanga a la Junta de Personal o siga delegat/a de Prevenció de Riscos Laborals o es trobe en alguna de les situacions previstes en els punts anteriors.
  
Article 4
  
L'apartat 3.1 del capítol II de la Resolució de 21 de juliol de 1997 modifica el següent paràgraf:
  
Igualment el cap d'estudis, quan elabore l'horari personal dels mestres, tindrà en compte la circumstància que algun mestre/a pertanga a la Junta de Personal o siga delegat/a de Prevenció de Riscos Laborals o es trobe en alguna de les situacions previstes en els punts anteriors.
  
Article 5
  
L'article 1 del capítol III de la Resolució de 21 de juliol 1997, modificat per la Resolució de 20 de juliol de 1998, queda refós de la forma següent:
  
1. El Projecte Educatiu de Centre, El Projecte Curricular i la Programació General Anual.
  
Complementàriament a les normes indicades en els epígrafs I i II, i si s'escau en el Projecte Educatiu de Centre, El Projecte Curricular i la Programació General Anual d'Educació Primària s'estendrà al primer cicle de l'Educació Secundària Obligatòria als centres que estiguen autoritzats per a impartir dits ensenyaments.
  
Als col·legis d'Educació Primària que impartisquen transitòriament el 1r cicle d'ESO, s'incorporarà a la Comissió de Coordinació Pedagògica del col·legi d'educació primària el coordinador del 1r cicle d'Educació Secundària Obligatòria. Les funcions que farà el coordinador seran les establides en l'Ordre de 24 de juliol de 1998, d'adscripció d'Educació Primària a Centres Públics a centres d'Educació Secundària per a la coordinació docent de l'Etapa de Secundària Obligatòria. (DOGV 31 de juliol de 1998).
  
El coordinador del 1r cicle de l'etapa de Secundària Obligatòria en col·legis de Primària disposarà, per a la coordinació, d'una dedicació no superior a 3 hores setmanals, d'acord amb la disponibilitat horària del total de professorat assignat al dit cicle.
  
Article 6
  
L'article 3 de la Resolució de 20 de juliol de 1998 queda modificat de la forma següent:
  
La Programació General Anual serà aprovada pel Consell Escolar del centre i remesa a la Direcció Territorial de Cultura i Educació corresponent abans del 15 d'octubre.
  
La Conselleria de Cultura, Educació i Ciència facilitarà a tots els centres el model de Programació General Anual (d'ara en avant PGA) a través de mitjans impresos o suport informàtic a través del programa PGA que facilite el seu ompliment. En l'últim cas els centres hauran de remetre a la Direcció Territorial de Cultura i Educació en el termini abans assenyalat el suport informàtic (disquet) generat contenint les dades que requerix, així com una còpia impresa a la qual s'adjuntarà un certificat del secretari/ària del centre acreditativa que les dades de la còpia impresa són fidel reflex dels continguts del disquet.
  
Disposició final
  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.